b'\n_START_ARTICLE_\nLa Gallinaire\n_START_SECTION_\nHist\xc3\xb2ria\n_START_PARAGRAPH_\nLa partida havia estat una zona dedicada a l\'horticultura on Maria Comes i Farr\xc3\xa0s, coneguda amb el renom de "La Gallinaire" per la seva activitat comercial, havia adquirit la majoria d\'aquelles terres als anys 20 del segle XX on va construir una casa, amb front al carrer Bellavista, la "Villa Maria", encara existent. El renom de Maria esdevingu\xc3\xa9 sobrenom de la familia i de la casa, Cal Gallinaire, com era habitual a l\'\xc3\xa8poca. Maria Comes era filla del conegut Mestre Comes, que a finals del segle XIX tenia casa i escola al carrer de Sant Dom\xc3\xa8nec, n\xc3\xbam. 3, davant de l\'Esgl\xc3\xa9sia del mateix nom.\n_START_SECTION_\nExpropiaci\xc3\xb3\n_START_PARAGRAPH_\nA la d\xc3\xa8cada de 1980 la Generalitat de Catalunya tenia la intenci\xc3\xb3 de construir un hospital p\xc3\xbablic a la poblaci\xc3\xb3 i l\'Ajuntament de la Seu d\'Urgell (encap\xc3\xa7alat per l\'alcalde Joan Ganyet i Sol\xc3\xa9) va expropiar una finca per ubicar-lo, on actualment hi ha els Mossos d\'Esquadra, el Palau i un grup d\'habitatges. La Generalitat finalment no va continuar el projecte de l\'hospital il\'expropiaci\xc3\xb3 ha costat, 29 anys despr\xc3\xa9s, 3,6 milions d\'euros. L\'Ajuntament va oferir inicialment 120.000 euros, xifra que va rec\xc3\xb3rrer una de les fam\xc3\xadlies al Jurat Provincial d\'Expropiacions que va taxar l\'operaci\xc3\xb3 en 510.000, iniciant un litigi entre les dues parts fins al 2011.'